12/05/2022 | Administración LocalMunicipal
As Pontes de García Rodríguez
Persoal
Declaración de caducidade parcial da oferta de emprego público de 2018

ANUNCIO Expediente núm.2022/X999/001165 De acordo co establecido no artigo 70.2 do texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro, e no artigo 45 da Lei 39/2015, do 1 de outubro, do procedemento administrativo común das administracións públicas, faise público no Boletín Oficial da Provincia da Coruña (BOP), que a Xunta de Goberno Local, en sesión extraordinaria urxente que tivo lugar o 5 de maio de 2022, acadou, entre outros, o seguinte acordo: “5.º.–ACORDAR A CADUCIDADE PARCIAL DA OFERTA DE EMPREGO PÚBLICO DO ANO 2018. O presidente da sesión deu conta do expediente que se tramita para acordar a caducidade parcial da Oferta de emprego público do ano 2018. O expediente ten a referencia 2022/X999/001165. Os antecedentes son os seguintes:  A Xunta de Goberno Local (no sucesivo, XGL), en sesión extraordinaria urxente que tivo lugar o 27/12/2018, acordou aprobar a oferta de emprego público do Concello de As Pontes de García Rodríguez correspondente a 2018 (OEP 2018), que incluía diversas prazas (de persoal funcionario e laboral fixo) e distintas quendas de acceso. O acordo acadado pola XGL na dita sesión foi o seguinte: “1.º) Aprobar a oferta de emprego público do Concello das Pontes de García Rodríguez para 2018 (OEP 2018), nos seguintes termos: 1. QUENDA LIBRE 1.1. Persoal funcionario: – N.º de prazas: tres (3) – Denominación: administrativo/a. – Escala: administración xeral. – Subescala: administrativa. – Grupo: C. Subgrupo: C1 1.2. Persoal laboral fixo. – N.º de prazas: unha (1) – Denominación: auxiliar de biblioteca, oficina de información xuvenil e arquivo. – Nivel de titulación: Graduado en Educación Secundaria Obrigatoria ou equivalente.2. OFERTA CON CARGO Á TAXA ADICIONAL DE ESTABILIZACIÓN DE EMPREGO TEMPORAL. Persoal funcionario: – N.º de prazas: unha (1) – Denominación: administrativo/a. – Escala: administración xeral. – Subescala: administrativa. – Grupo C. Subgrupo C1 3. OFERTA CON CARGO Á TAXA ADICIONAL DE REPOSICIÓN DA POLICÍA LOCAL (disposición adicional centésima sexaxésima quinta da Lei 6/2018, do 3 de xullo). Persoal funcionario: – N.º de prazas: cinco (5) – Denominación: policía – Escala: administración especial – Subescala: servizos especiais – Clase: policía local e os seus auxiliares – Escala segundo a Lei 4/2017, do 20 de abril, de coordinación de policías locais: básica – Grupo C. Subgrupo: C1 A convocatoria determinará o número de prazas, de entre as ofertadas, que se cubrirán polo sistema de concurso entre funcionarios doutros corpos da Policía Local da Comunidade Autónoma, en cumprimento co establecido na Lei 4/2017, do 20 de abril, de coordinación de policías locais (de Galicia). En cumprimento do establecido na disposición transitoria segunda do Real decreto 1449/2018, do 14 de decembro, a oferta das prazas de policía local será efectiva desde a presentación da solicitude de xubilación anticipada dos funcionarios da Policía Local que está previsto que se xubilen en 2019 e cuxa circunstancia terán que comunicar antes do 31/01/2019.4. QUENDA DE PROMOCIÓN INTERNA. Persoal laboral fixo: a) Conserxe do Conservatorio Profesional de Música. – N.º de prazas: unha (1) – Denominación: conserxe. – Categoría: asimilada a agrupacións profesionais. – Titulación: non se esixe b) Conserxe de Servizos Sociais. – N.º de prazas: unha (1) – Denominación: conserxe. – Categoría: asimilada a agrupacións profesionais. – Titulación: non se esixe.2.º) Publicar o contido da oferta de emprego público no Boletín Oficial da Provincia (BOP), en cumprimento do establecido no artigo 70.2 do texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro.”  A referida oferta foi executada parcialmente en prazo, exclusivamente no relativo á provisión de tres (3) prazas de administrativo/a de administración xeral en quenda libre, mediante oposición (expediente núm.2021/E001/000001), que concluíu coa toma de posesión, en diversas datas do mes de marzo do presente ano, das persoas aspirantes nomeadas funcionarias de carreira. A praza de administrativo/a de administración xeral ofertada con cargo á taxa adicional de estabilización de emprego temporal a que se refire o artigo 19. Un.9 da Lei 6/2018, do 3 de xullo, de orzamentos xerais do Estado para 2018 (LOXE 20018) non foi convocada, aínda que se ditou en data 25/06/2021 a providencia de inicio do expediente (o núm.2021/E001/000002). Pola outra parte, procedeuse a incoar o expediente núm.2021/E001/000008 para tramitar a convocatoria da praza de auxiliar de biblioteca, oficina de información xuvenil e arquivo (persoal laboral fixo), pero non chegou a asinarse a providencia de inicio. Con motivo da aprobación do orzamento xeral do Concello para 2020 foron amortizadas diversas prazas, algunhas delas incluídas na OEP 2018.  En data 29/04/2022 a concelleira-delegada da Área de Recursos Humanos, Industria e Emprego, ditou a providencia de inicio do procedemento encamiñado a declarar a caducidade parcial ou invalidez sobrevida da OEP 2018.  O técnico de administración xeral (TAX) encargado da tramitación do procedemento emitiu un informe xurídico que leva data do 29/04/2022. A Xunta de Goberno Local, á vista dos antecedentes citados e do disposto no artigo 70.1 do Texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro (TRLEBEP); nos artigos 48.4 e 994 da Lei 2/2015, do 29 de abril, do emprego público de Galicia (LEPG); no artigo 91 da Lei 7/1985, do 2 de abril, reguladora das bases do réxime local (LBRL); e do decreto da Alcaldía número 994, de data 24/06/2019, de delegación de competencias na Xunta de Goberno Local, acorda, por unanimidade, dos membros presentes: 1.º) Declarar a caducidade e parcial e invalidez sobrevida da oferta de emprego público de 2018 do Concello das Pontes de García Rodríguez, respecto das prazas que a continuación se indican: 1. QUENDA LIBRE. Persoal laboral fixo:  Núm. de prazas: unha (1).  Denominación: auxiliar de biblioteca, oficina de información xuvenil e arquivo.  Nivel de titulación: Graduado en Educación Secundaria Obrigatoria ou equivalente.2. OFERTA CON CARGO Á TAXA ADICIONAL DE ESTABILIZACIÓN DE EMPREGO TEMPORAL. Persoal funcionario:  Núm. de prazas: unha (1).  Denominación: administrativo/a.  Escala: administración xeral.  Subescala: administrativa.  Grupo C. Subgrupo C1.3. OFERTA CON CARGO Á TAXA ADICIONAL DE REPOSICIÓN DA POLICÍA LOCAL (disposición adicional centésima sexaxésima quinta da Lei 6/2018, do 3 de xullo). Persoal funcionario:  Núm. de prazas: cinco (5).  Denominación: policía.  Escala: administración especial.  Subescala: servizos especiais.  Clase: policía local e os seus auxiliares.  Escala segundo a Lei 4/2017, do 20 de abril, de coordinación de policías locais: básica.  Grupo C. Subgrupo: C1.4. QUENDA DE PROMOCIÓN INTERNA. Persoal laboral fixo: a) Conserxe do Conservatorio Profesional de Música.  Núm. de prazas: unha (1).  Denominación: conserxe.  Categoría: asimilada a agrupacións profesionais.  Titulación: non se esixe. b) Conserxe de Servizos Sociais.  Núm. de prazas: unha (1).  Denominación: conserxe.  Categoría: asimilada a agrupacións profesionais.  Titulación: non se esixe.2.º) Publicar o acordo no Boletín Oficial da Provincia da Coruña (BOP), en cumprimento do establecido no artigo 70.2 do texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro, e no artigo 45 da Lei 39/2015, do 1 de outubro, do procedemento administrativo común das administracións públicas.” As Pontes de García Rodríguez, 9 de maio de 2022. A concelleira-delegada da Área de Recursos Humanos, Industria e Emprego Jonathan Richard Jitendra Grimalt Abreu